الخان اوروجوو بو ایل سوچیده ۱۶-۱۷ یاشلی یئنییئتمهلر آراسیندا کئچیریلن یاریشلاردا ۷۵ کیلو چکی درجهسینده پاورلیفتینق ایدمان نؤع اوزره قیزیل مئدال قازانیب.
بو بارهده آخار. آز-ا آچیقلاما وئرن ائ. اوروجوو بیلدیریب کی، بو غالیبیتی ایله او یاشیدلاری آراسیندا آچیق آوروپا چئمپیونو آدینی قازانیب. او، قالیبیتینده معلمینین چوخ بؤیوک رولو اولدوغونو دئییب:
«۳ ایل بوندان اول معلمیم پاورلیفتینق اوزره دونیا چمپیونو گوندوز ایسماییلوو منی بو ایدمان نؤوونه هوسلندیریب. دوزو، معلمیم منی تاپیب. بو ایدمانلا مشغول اولماق نینکی تحصیلیمه مانع اولور، حتی معین قدر کؤمک ائدیر. ایدمانچی اولدوغوما گؤره مکتبده معلملر ده معین قدر گذشت ائدیرلر. بوندان سونرا اساس مقصدیم داها بؤیوک قالیبیتلر الده ائتمکدیر. چالیشاجاغام کی، معلمیمین ده باشینی اوجا ائدیم».
قید ائدک کی، ائ. اوروجوو ۲۰۱۷-جی ایلین ایون آییندا گورجوستانین پایتختی تیفلیسده کئچیریلهن یاریشلاردا غالیب گلهرک، دونیا چمپیونو آدینی قازانمیشدی.
azb_Arab azb_Arab azb_Arab azb_Arab